92. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 908 της 26 Σεπτ./3 Οκτ. 1980 (ΦΕΚ Α΄ 226)  Περί ασκήσεως προληπτικού ελέγχου επί των δαπανών του παρά τω Υπουργείω Κοινωνικών Υπηρεσιών λειτουργούντος Λογαριασμού Βελτιώσεως Κοινωνικής Ασφαλίσεως.  Έχοντας υπ’ όψει: 1.Τας διατάξεις: α)Του άρθρ. 4 του Α.Ν. 591/1937 «περί μέτρων εξυγιάνσεως των Οργανισμών Κοινωνικής Ασφαλίσεως» (ΦΕΚ 126/1937 τ.Α΄). β)Του άρθρ. 3 του Α.Ν. 43/1967 «περί συντάξεως Κωδικών Εργασίας και Κοινωνικής Ασφαλίσεως και άλλων τινών διατάξεων». (ΦΕΚ 105/67 τ.Α΄).  Σελ. 36,650(α) Τεύχος 777-Σελ. 114 γ)Του άρθρ. 18 Ν.Δ. 1265/1972 «περί ελέγχου των δαπανών του Κράτους, των Οργανισμών Τοπικής Αυτοδιοικήσεως και των άλλων Νομικών Προσώπων Δημοσίου Δικαίου ως και των Λογαριασμών των δημοσίων υπολόγων και παρακολουθήσεως των εσόδων των». 2.Την κοινήν απόφασιν των Πρωθυπουργού και Υπουργού Οικονομικών αριθ. Δ.2652/66/20.5.80 «περί αναθέσεως αρμοδιοτήτων στους Υφυπουργούς Οικονομικών». 3.Την υπ’ αριθ. 692/1980 γνωμοδότησιν του Συμβουλίου της Επικρατείας, προτάσει του Αντιπροέδρου της Κυβερνήσεως και των επί των Οικονομικών και Κοινωνικών Υπηρεσιών Υπουργών, αποφασίζομεν. Άρθρον μόνον.-Επί των πάσης φύσεως δαπανών του παρά τω Υπουργείω Κοινωνικών Υπηρεσιών λειτουργούντος Λογαριασμού Βελτιώσεως Κοινωνικής Ασφαλίσεως, ασκείται προληπτικός έλεγχος υπό του Ελεγκτικού Συνεδρίου.   